Държавен вестник, бр. 85, 2025 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  85
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ВЪТРЕШНИТЕ РАБОТИ
СПОРАЗУМЕНИЕ
между Република България, Република Хър­
ватия, Унгария и Република Австрия относно 
улесняване на трансграничното изпълнение 
на финансови санкции във връзка с наруше­
ния на правилата за движение по пътищата
(Ратифицирано със закон, приет от 41-вото 
Народно събрание на 30 януари 2013 г. – ДВ, 
бр. 14 от 2013 г. В сила за Република България 
от 17 юни 2013 г.)
Република България, Република Хърватия, 
Унгария и Република Австрия (наричани оттук 
нататък „Договарящи страни“),
припомняйки сътрудничеството между 
своите компетентни министерства в рамките 
на Залцбургския форум;
признавайки важността на международното 
сътрудничество в областта на засилването 
на пътната безопасност с цел намаляване на 
броя на загиналите и пострадалите и мате­
риалните щети;
имайки предвид особените затруднения 
при изпълнението на финансови санкции за 
пътнотранспортни нарушения, извършени с 
превозно средство, регистрирано в държава, 
различна от държавата на нарушението;
припомняйки високия брой жертви на 
пътнотранспортни произшествия;
и в съответствие с тези общи цели и инте­
реси в създаването на подобрени механизми за 
ефективно сътрудничество между компетент­
ните ведомства, отговорни за изпълнението 
на финансови санкции за пътни нарушения, 
което е основен приоритет на държавите от 
Залцбургския форум;
вземайки предвид международните догово­
ри в областта на сътрудничеството в областта 
на правоприлагането, както и законодател­
ството на ЕС;
зачитайки напълно неприкосновеността на 
личния живот и защитата на личните данни 
в трансграничния обмен на информация;
спазвайки и прилагайки основните права 
и принципи, упоменати в член 6 на Договора 
за Европейския съюз и отразени в Хартата 
на основните права на Европейския съюз, и 
по-специално глава VI от него;
без да се засягат актовете на ЕС в областта 
на правната помощ по наказателноправни 
въпроси;
с оглед на разпоредбите на Директива 
2011/82/ЕС на Европейския парламент и на 
Съвета от 25 октомври 2011 г. за улесняване 
на трансграничния обмен на информация от­
носно пътнотранспортни нарушения, свързани 
с безопасността по пътищата, по-специално 
абзац (8) от нейния преамбюл по отношение 
на автоматизираното търсене на данните на 
собственика и ползвателя на МПС, което 
е участвало в нарушение на правилата за 
движение по пътищата,
се споразумяха за следното:
Член 1
Обхват и общи разпоредби
(1) Договарящите страни си сътрудничат 
в трансграничното изпълнение на следните 
нарушения на правилата за движение по 
пътищата:
а) нарушения на правилата за движение 
по пътищата, посочени в чл. 2 от 
Директива 2011/82/ЕС на Европей­
ския парламент и на Съвета от 25 
октомври 2011 г. за улесняване на 
трансграничния обмен на инфор­
мация относно пътнотранспортни 
нарушения, свързани с безопасността 
по пътищата (наричана оттук нататък 
„Директивата“)1, и
б) нарушения, свързани с неоказване 
на съдействие на компетентните 
органи на държавата на наруше­
нието от ползвателя, собственика 
или лице, идентифицирано по друг 
начин, заподозряно, че е извършило 
нарушение на правилата за движение 
по пътищата, при разследване на 
нарушения на правилата за движение 
по пътищата, посочени в буква „а“, 
ако е предвидено от националното 
законодателство на държавата на 
нарушението.
(2) Сътрудничеството по трансгранично 
изпълнение на наказания по настоящото Спо­
разумение включва трансгранично разследва­
не на нарушения на правилата за движение 
по пътищата и трансгранично изпълнение на 
решение, изискващо заплащане на финансова 
санкция за нарушение на правилата за дви­
жение по пътищата.
(3) Договарящите страни си сътрудничат 
в трансграничното изпълнение на пътни 
нарушения, както е посочено в ал. 1, не­
зависимо от техния административен или 
наказателен характер съгласно националното 
законодателство на Договарящите страни. 
Сътрудничество се осъществява и във връзка 
с производството, както е посочено в ал. 1, 
1 Официален вестник на ЕС, брой L 288 от 5.11.2011 г., 
стр. 1